Komission asetus (ETY) N:o 446/83, annettu 25 päivänä helmikuuta 1983, interventioelinten tekemän yhteisössä korjatusta juurikkaasta tai ruo'osta valmistetun sokerin oston soveltamista koskevista yksityiskohtaisista säännöistä annetun asetuksen (ETY) N:o 2103/77 muuttamisesta



Virallinen lehti nro L 053 , 26/02/1983 s. 0025 - 0026

Espanjank. erityispainos: Luku 03 Nide 27 s. 0047

Portugalink. erityispainos: Luku 03 Nide 27 s. 0047

Suomenk. erityispainos Alue 3 Nide 15 s. 0240

Ruotsink. erityispainos Alue 3 Nide 15 s. 0240



KOMISSION ASETUS (ETY) N:o 446/83, annettu 25 päivänä helmikuuta 1983, interventioelinten tekemän yhteisössä korjatusta juurikkaasta tai ruo'osta valmistetun sokerin oston soveltamista koskevista yksityiskohtaisista säännöistä annetun asetuksen (ETY) N:o 2103/77 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(), sellaisena kuin se on viimeksi muutettuna asetuksella (ETY) N:o 606/82(), ja erityisesti sen 9 artiklan 6 kohdan, sekä katsoo, että komission asetuksen (ETY) N:o 2103/77(), sellaisena kuin se on viimeksi muutettuna asetuksella (ETY) N:o 3218/82(), 17 artiklan 2 kohdassa säädetään, että interventioelin voi vaatia sokerin toimittamista vähintään 450 tai 420 gramman painoisissa uusissa juuttisäkeissä, jotka on vastaavasti vuorattu vähintään 0,04 tai 0,05 millimetrin paksuisella polyeteenillä, valkoisen sokerin tärkeimpien markkinoiden säännöissä kuitenkin määrätään, että sokeri on pantava uusiin juuttisäkkeihin, joissa polyeteenivuorin ja säkin yhteispaino on vähintään 400 grammaa; tietyt yhteisön kauppiaat ovat jo jonkin aikaa käyttäneet tällaisia säkkejä; tämän vuoksi on suotavaa säätää interventioelimen oikeudesta hyväksyä tämä pakkaustapa, johon liittyvät kustannukset sen on maksettava aiheellisesti ja kiinteämääräisesti, ja tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2103/77 17 artiklan 2 ja 3 kohta seuraavasti: "2. Interventioelin voi vaatia, että ostettu sokeri toimitetaan yhdellä tai useammalla seuraavalla pakkaustavalla: a) uusissa polyeteenillä vuoratuissa juuttisäkeissä, joissa säkin ja vähintään 0,04 millimetrin paksuisen polyeteenivuorin yhteispaino on vähintään 450 grammaa, b) uusissa polyeteenillä vuoratuissa juuttisäkeissä, joissa säkin ja vähintään 0,05 millimetrin vahvuisen polyeteenivuorin yhteispaino on vähintään 420 grammaa, ja joiden sisältö vastaa 50 kilogramman nettopainoa. Lisäksi interventioelin voi hyväksyä ostetun sokerin toimittamisen uusissa polyeteenillä vuoratuissa juuttisäkeissä, joissa säkin ja polyeteenivuorin yhteispaino on vähintään 400 grammaa ja joiden sisältö vastaa 50 kilogramman nettopainoa. Hyväksymisen edellytyksenä interventioelin voi vaatia polyeteenivuorilta vähimmäispaksuutta ja juuttisäkiltä tiettyä laatua. 3. Jos interventioelin vaatii tai hyväksyy yhden tai useamman 2 kohdassa säädetyn pakkaustavan, sen on maksettava tähän tai näihin pakkaustapoihin liittyvät kustannukset. Lisäksi interventioelimen on ilmoitettava myyjälle hyvissä ajoin ennen sokerin siirtämistä vaatimansa tai hyväksymänsä 2 kohdassa säädetty pakkaustapa tai -tavat. Kiinteä määrä pakkaustapoihin liittyvistä kustannuksista: a) vahvistetaan edellä 2 kohdan ensimmäisen alakohdan a ja b alakohdassa mainittujen tapojen osalta 1,408 ECUksi sadalta sokerikilogrammalta; b) vahvistetaan edellä 2 kohdan toisessa alakohdassa mainittujen tapojen osalta 1,30 ECUksi sadalta sokerikilogrammalta." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä helmikuuta 1983. Komission puolesta Poul DALSAGER Komission jäsen () EYVL N:o L 177, 1.7.1981, s. 4 () EYVL N:o L 74, 18.3.1982, s. 1 () EYVL N:o L 246, 27.9.1977, s. 12 () EYVL N:o L 339, 1.12.1982, s. 47